pythainlp/thaigov-v2-corpus-22032023 huggingface dataset:
วันพฤหัสบดีที่ 13 มกราคม 2565
นายกรัฐมนตรีเร่งกรมปศุสัตว์ดำเนินการจ่ายเงินเยียวยาผู้เลี้ยงสุกร ตามกรอบวงเงินที่ ครม. อนุมัติ 574.11 ล้านบาทเร็วที่สุด
นายกรัฐมนตรีเร่งกรมปศุสัตว์ดำเนินการจ่ายเงินเยียวยาผู้เลี้ยงสุกร ตามกรอบวงเงินที่ ครม. อนุมัติ 574.11 ล้านบาทเร็วที่สุด พร้อมกำชับปศุสัตว์ทุกพื้นที่ทั่วประเทศ ให้ข้อมูลข่าวสารดูแลให้คำปรึกษาผู้เลี้ยงสุกรใกล้ชิดในช่วงเฝ้าระวัง ASF
วันที่ 13 ม.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้เร่งรัดให้กรมปศุสัตว์ กระทรวงเกษตรและสหกรณ์ ดำเนินการจ่ายเงินชดเชยแก่ผู้เลี้ยงสุกรที่สุกรถูกทำลายเพื่อป้องกันโรคอหิวาต์แอฟริกาในสุกร (ASF) ตามที่คณะรัฐมนตรี (ครม.) ได้อนุมัติเมื่อวันที่ 11 ม.ค. 2565 เพื่อบรรเทาความเดือดร้อนให้ผู้เลี้ยงสุกรให้เร็วที่สุด
ทั้งนี้ เนื่องจากภายหลัง ครม. ได้อนุมัติงบประมาณรายจ่ายประจำปีงบประมาณ พ.ศ. 2565 งบกลาง รายการเงินสำรองจ่ายเพื่อกรณีฉุกเฉินหรือจำเป็น 574.11 ล้านบาท เพื่อจ่ายชดเชยแก่ผู้เลี้ยงสุกรที่ถูกทำลายตามมาตรการป้องกันโรคใน 56 จังหวัด ทั่วประเทศ ระหว่างวันที่ 23 มี.ค. 2564 – 15 ต.ค. 2564 ได้เริ่มมีผู้เลี้ยงสุกรในหลายจังหวัดสอบถามถึงการได้รับเงินชดเชย นายกรัฐมนตรีจึงได้เร่งรัดให้กรมปศุสัตว์เร่งดำเนินการตามขั้นตอนจ่ายเงินชดเชยโดยเร็ว และในช่วงที่ต้องเฝ้าระวังโรค ASF นี้ขอให้ปศุสัตว์ทุกพื้นที่ทั่วประเทศให้ข้อมูลข่าวสารและให้คำปรึกษาต่าง ๆ แก่ผู้เลี้ยงสุกรอย่างใกล้ชิดเพื่อให้เกิดความเข้าใจถึงมาตรการต่าง ๆ ของทางการ
ส่วนกรณีที่ห้องปฏิบัติการของกรมปศุสัตว์ได้มีผลวิเคราะห์พบเชื้อ ASF นั้น นายกรัฐมนตรี ขอให้เร่งดำเนินการตามขั้นตอนเพื่อจำกัดวงของการระบาด ส่วนพื้นที่อื่นที่ไม่อยู่ในพื้นที่ควบคุมโรคก็ขอให้ดำเนินมาตรการที่เข้มงวดพร้อมกับดูแลผลกระทบที่จะเกิดขึ้นกับเกษตรกรด้วย
น.ส.ไตรศุลี กล่าวว่า สำหรับเกษตรกรผู้เลี้ยงสุกรที่จะได้รับการชดเชยนั้น ต้องเป็นผู้เลี้ยงในพื้นที่ 56 จังหวัดตามประกาศ และเป็นกรณีที่สุกรถูกทำลายโดยการพิจารณาของคณะกรรมการประเมินตามกฎกระทรวงกำหนดค่าชดใช้ราคาสัตว์ที่ถูกทำลายอันเนื่องจากโรคระบาดหรือมีเหตุอันควรสงสัยว่าเป็นโรคระบาดหรือสัตว์ หรือซากสัตว์ที่เป็นพาหะของโรคระบาด พ.ศ. 2560 ซึ่งในพื้นที่และช่วงเวลาดังกล่าวนั้นมีสุกรที่ถูกทำลายแล้ว แต่เกษตรกรผู้เลี้ยงยังไม่ได้รับเงินค่าชดเชย 4,941 คน สุกร 159,453 ตัว วงเงินรวม 574.11 ล้านบาท
วันศุกร์ที่ 27 พฤษภาคม 2565
ปรากฏการณ์ใหม่!! ธอส. ปล่อยสินเชื่อบ้านทะลุ 1 แสนล้านบาทภายใน 5 เดือน
ธอส.ปล่อยสินเชื่อใหม่ให้คนไทยมีบ้านได้แล้วจำนวน 100,000 ล้านบาท เมื่อช่วงบ่ายของวันที่ 26 พฤษภาคม 2565 ซึ่งนับเป็นครั้งแรกที่ธนาคารสามารถปล่อยสินเชื่อใหม่ได้เกิน 1 แสนล้านบาท ภายในระยะเวลาเพียงไม่ถึง 5 เดือนแรกของปี
ธนาคารอาคารสงเคราะห์ ปล่อยสินเชื่อใหม่ให้คนไทยมีบ้านได้แล้วจำนวน 100,000 ล้านบาท เมื่อช่วงบ่ายของวันที่ 26 พฤษภาคม 2565 ซึ่งนับเป็นครั้งแรกที่ธนาคารสามารถปล่อยสินเชื่อใหม่ได้เกิน 1 แสนล้านบาท ภายในระยะเวลาเพียงไม่ถึง 5 เดือนแรกของปี ปัจจัยหลักจากสถานการณ์ COVID-19 เริ่มคลี่คลาย และสัญญาณการฟื้นตัวของภาคอสังหาริมทรัพย์ ที่ได้รับผลบวกจากมาตรการกระตุ้นอสังหาฯ ของรัฐ ส่งผลให้ประชาชนตัดสินใจซื้อที่อยู่อาศัยง่ายขึ้น ทำให้มั่นใจว่า ณ สิ้นปี 2565 ธอส. จะสามารถปล่อยสินเชื่อใหม่ได้ไม่ต่ำกว่า 280,000 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เมื่อช่วงบ่ายของวันที่ 26 พฤษภาคม 2565 ธอส. สามารถปล่อยสินเชื่อใหม่ให้คนไทยมีบ้านได้แล้วจำนวน 100,000 ล้านบาท ซึ่งนับเป็นปรากฏการณ์ครั้งแรกที่ธนาคารสามารถปล่อยสินเชื่อใหม่ได้เกิน 100,000 ล้านบาท ด้วยระยะเวลาเพียงไม่ถึง 5 เดือนแรกของปี และเป็นจำนวนที่สูงขึ้นถึง 21.17% หากเทียบกับ ณ วันที่ 31 พฤษภาคม 2564 สะท้อนการเป็นสถาบันการเงินเฉพาะกิจของรัฐที่มีบทบาทสำคัญในการสนับสนุนนโยบายรัฐบาลของพลเอกประยุทธ์ จันทร์โอชา นายกรัฐมนตรี เพื่อทำหน้าที่ช่วยเหลือประชาชนให้ได้มีที่อยู่อาศัยเป็นของตนเอง ซึ่งการปล่อยสินเชื่อได้ในระดับสูงของธนาคาร ปัจจัยหลักมาจากสถานการณ์การแพร่ระบาดของ COVID-19 ที่คลี่คลายไปในทิศทางที่ดีขึ้น และตลาดอสังหาริมทรัพย์ที่มีสัญญาณการฟื้นตัวที่ชัดเจน เนื่องจากมาตรการกระตุ้นเศรษฐกิจภาคอสังหาริมทรัพย์ของรัฐบาล ทั้งการลดค่าจดทะเบียนการโอนและจดจำนอง การผ่อนคลายมาตรการสินเชื่อเพื่อที่อยู่อาศัย (LTV) ของธนาคารแห่งประเทศไทย และทิศทางอัตราดอกเบี้ยโลกมีแนวโน้มปรับสูงขึ้น ทำให้ประชาชนที่มีความพร้อมด้านรายได้ตัดสินใจซื้อที่อยู่อาศัยในช่วงที่อัตราดอกเบี้ยยังอยู่ในระดับต่ำตั้งแต่ช่วงต้นปี 2565 จนถึงปัจจุบัน ทั้งนี้ คาดว่า ณ สิ้นปี 2565 ธอส. จะสามารถปล่อยสินเชื่อใหม่ได้ไม่ต่ำกว่าจำนวน 280,000 ล้านบาท สูงกว่าเป้าหมายที่ตั้งไว้ที่ 226,423 ล้านบาท
วันจันทร์ที่ 23 สิงหาคม 2564
​กระทรวงอุตฯ ขานรับนโยบาย EV เต็มสูบ ออกมาตรฐาน “รถตุ๊กตุ๊กไฟฟ้า และยานยนต์อัจฉริยะ” รวดเดียว 33 มาตรฐาน คาดทั้งปี 97 มาตรฐาน ตอกย้ำผู้นำด้านยานยนต์และชิ้นส่วนยานยนต์แห่งอาเซียน
บอร์ด สมอ.ได้มีมติเห็นชอบมาตรฐานที่เกี่ยวข้องกับยานยนต์ไฟฟ้าไปทั้งสิ้น 33 มาตรฐาน ทั้งมาตรฐานรถตุ๊กตุ๊กไฟฟ้า ยานยนต์อัจฉริยะ  อุปกรณ์ไฟฟ้าในรถยนต์ EV เพื่อเตรียมพร้อมยกระดับภาคอุตสาหกรรมยานยนต์ของประเทศ
กระทรวงอุตฯ ขานรับนโยบาย EV เต็มสูบ ออกมาตรฐาน “รถตุ๊กตุ๊กไฟฟ้า และยานยนต์อัจฉริยะ” รวดเดียว 33 มาตรฐาน คาดทั้งปี 97 มาตรฐาน ตอกย้ำผู้นำด้านยานยนต์และชิ้นส่วนยานยนต์แห่งอาเซียน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังการประชุมคณะกรรมการมาตรฐานผลิตภัณฑ์อุตสาหกรรม (บอร์ด สมอ.) เมื่อวันที่ 17 สิงหาคม 2564 ที่ผ่านมาว่า รัฐบาลได้ส่งเสริมให้ประเทศไทยก้าวสู่การเป็นฐานการผลิตยานยนต์ไฟฟ้าและชิ้นส่วนที่สำคัญของโลก คณะกรรมการนโยบายยานยนต์ไฟฟ้าแห่งชาติ (บอร์ด EV) ที่มีท่านนายกรัฐมนตรี พลเอกประยุทธ์ จันทร์โอชา เป็นประธานได้กำหนดแนวทางการส่งเสริมยานยนต์ไฟฟ้า (EV) ซึ่งกระทรวงอุตสาหกรรมได้ขานรับนโยบายดังกล่าว โดยล่าสุด บอร์ด สมอ.ได้มีมติเห็นชอบมาตรฐานที่เกี่ยวข้องกับยานยนต์ไฟฟ้าไปทั้งสิ้น 33 มาตรฐาน ทั้งมาตรฐานรถตุ๊กตุ๊กไฟฟ้า ยานยนต์อัจฉริยะ อุปกรณ์ไฟฟ้าในรถยนต์ EV เพื่อเตรียมพร้อมยกระดับภาคอุตสาหกรรมยานยนต์ของประเทศเข้าสู่อุตสาหกรรมยานยนต์ไฟฟ้าอย่างเต็มรูปแบบ และรักษาฐานการผลิต ตลอดจน ความเป็นผู้นำด้านยานยนต์และชิ้นส่วนของอาเซียนต่อไป
นายจุลพงษ์ ทวีศรี รองปลัดกระทรวงอุตสาหกรรม ในฐานะประธานคณะกรรมการมาตรฐานผลิตภัณฑ์อุตสาหกรรม (กมอ.) เปิดเผยว่า การประชุม บอร์ด สมอ. ในครั้งนี้ ได้มีมติเห็นชอบมาตรฐานรถตุ๊กตุ๊กไฟฟ้า มอก. 3264-25XX หลังจากที่ได้กำหนดมาตรฐานที่เกี่ยวข้องกับยานยนต์ไฟฟ้าไปแล้ว 2 มาตรฐาน คือ มอก.2952-2561 รถจักรยานยนต์ไฟฟ้า และ มอก. 3026-2563 รถยนต์ไฟฟ้าทั้งรถยนต์นั่ง รถบัส รถปิกอัพ และรถบรรทุก เพื่อขับเคลื่อนนโยบายส่งเสริม EV ให้เป็นไปอย่างต่อเนื่อง นอกจากนี้ บอร์ดยังได้เห็นชอบมาตรฐานที่เกี่ยวข้องกับระบบขนส่งและยานยนต์อัจฉริยะที่เน้นด้านความปลอดภัยในการขับขี่ อาทิ มาตรฐานระบบช่วยตัดสินใจในการเปลี่ยนช่องทางเดินรถ ระบบตรวจจับคนเดินถนนและลดความรุนแรงจากการชน ระบบควบคุมความเร็วอัตโนมัติ ระบบจอดรถอัตโนมัติ ระบบไฟเตือนการห้ามล้อฉุกเฉิน และระบบลดความเสียหายจากการชนด้านหน้า รวมทั้ง มาตรฐานสินค้าประเภทอื่นๆ อีกด้วย เช่น มาตรฐานเคเบิลเส้นใยนำแสง ไดร์เป่าผม เครื่องหนีบผม เครื่องดัดผม เครื่องม้วนผม เครื่องเล่นสนาม และแผ่นฉนวนความร้อน เป็นต้น รวมทั้งสิ้น 46 มาตรฐาน ซึ่งผมได้กำชับให้ สมอ. เร่งดำเนินการประกาศใช้มาตรฐานดังกล่าวให้เร็วที่สุด พร้อมทั้งให้ไปศึกษาและจัดทำมาตรฐานเรือไฟฟ้า เพื่อเร่งประกาศเป็นมาตรฐานให้เร็วที่สุดต่อไปอีกด้วย
นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม กล่าวเพิ่มเติมว่า ตั้งแต่รัฐบาลได้มีนโยบายเรื่องรถยนต์ไฟฟ้าออกมา สมอ. ได้ประกาศมาตรฐานที่เกี่ยวข้องกับยานยนต์ไฟฟ้าไปแล้วทั้งสิ้น 82 มาตรฐาน และอยู่ระหว่างจัดทำอีก 15 เรื่อง คาดว่าทั้งปีนี้น่าจะประกาศได้ 97 เรื่อง โดยในส่วนของมาตรฐานที่เกี่ยวกับยานยนต์อัจฉริยะ เช่น ระบบตรวจจับคนเดินถนน ระบบลดความเสียหายจากการชนด้านหน้า ระบบตรวจจับผู้ขับขี่รถจักรยานยนต์ ฯลฯ จะช่วยสร้างความปลอดภัยให้กับผู้ใช้รถและใช้ถนน สมอ.จะได้พิจารณาความเหมาะสมในการกำหนดให้รถทุกคันต้องติดตั้งระบบดังกล่าวต่อไป
วันอาทิตย์ที่ 19 มิถุนายน 2565
สุดยอด! 3 นวัตกรรมป้องกันโรคโควิด ฝีมือคนไทย “สเปรย์พ่นจมูก - HXP-GPOVac - ChulaCov19” คืบหน้า ย้ำ! ไทยเป็นประเทศที่มีระบบสาธารณสุขเข้มแข็ง
.....
พลเอก ประยุทธ์ จันทร์โอชา นายกรัฐมนตรี ชื่นชมความสำเร็จของนวัตกรรม “สเปรย์แอนติบอดีพ่นจมูก” ที่มีคุณสมบัติยับยั้งเชื้อโควิด-19 ซึ่งเกิดจากความร่วมมือของหน่วยงานไทย คือ องค์การเภสัชกรรม จุฬาลงกรณ์มหาวิทยาลัย มหาวิทยาลัยศิลปากร สถาบันวิจัยระบบสาธารณสุข (สวรส.) และบริษัทไฮไบโอไซ จำกัด คาดสามารถผลิตออกสู่ตลาดได้ในไตรมาส 3 ของปีนี้
.
นอกจากนี้ วัคซีน HXP-GPOVac ขององค์การเภสัชกรรม ได้ผ่านการทดลองในมนุษย์ทั้งเฟส 1 และเฟส 2 ผลการทดลองพบว่า สามารถป้องกันโควิด-19 สายพันธุ์โอมิครอนได้ และอยู่ระหว่างขอขึ้นทะเบียนกับสำนักงานคณะกรรมการอาหารและยา โดยมีแผนจะนำวัคซีนดังกล่าว กลับไปทำการทดลองเฟส 2 อีกครั้งในช่วงเดือน ส.ค. 65 เมื่อสำเร็จและได้ผลดี จะดำเนินการทดลองเฟส 3 ต่อไป คาดว่าจะเริ่มฉีดให้ประชาชนได้กลางปี 66
.
ส่วนวัคซีน ChulaCov19 ของศูนย์วิจัยวัคซีน คณะแพทยศาสตร์ จุฬาลงกรณ์มหาวิทยาลัย ผลทดสอบพบว่า มีประสิทธิภาพสามารถกระตุ้นภูมิคุ้มกันได้ดีเทียบเท่ากับวัคซีนไฟเซอร์และโมเดอร์นา ขณะนี้อยู่ระหว่างการผลิตวัคซีนในโรงงานไทย และรอทดลองในคนระยะ 3 คาดสามารถขึ้นทะเบียนกับ อย. เพื่อใช้ในภาวะฉุกเฉินได้ภายในสิ้นปี
.
ความคืบหน้าของการพัฒนานวัตกรรมดังกล่าว แสดงให้เห็นถึงศักยภาพของคนไทย และรัฐบาลพร้อมส่งเสริมให้เกิดความมั่นคงในระบบสุขภาพของประเทศ ซึ่งเป็นทางเลือกหนึ่งในการป้องกันการติดเชื้อโควิด-19 เเม้ขณะนี้ประเทศไทยอยู่ในช่วงเตรียมการเปลี่ยนไปสู่โรคประจำถิ่น แต่การพัฒนาวัคซีนใช้เองในประเทศยังเป็นสิ่งจำเป็น
#ไทยคู่ฟ้า#ร่วมต้านโควิด19
-------------------
วันพุธที่ 21 กรกฎาคม 2564
รัฐบาลเร่งจัดหาเตียงผู้ป่วยโควิด-19 ต่อเนื่อง เผยความคืบหน้าโรงพยาบาลสนาม ณ ท่าอากาศยานสุวรณภูมิ ผ่านการอนุมัติแบบเหลือขั้นตอนติดตั้ง เริ่มรับผู้ป่วย 4,500 เตียง ส.ค. นี้
รัฐบาลเร่งจัดหาเตียงผู้ป่วยโควิด-19 ต่อเนื่อง เผยความคืบหน้าโรงพยาบาลสนาม ณ ท่าอากาศยานสุวรณภูมิ ผ่านการอนุมัติแบบเหลือขั้นตอนติดตั้ง เริ่มรับผู้ป่วย 4,500 เตียง ส.ค. นี้
วันที่ 21 ก.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า จากที่รัฐบาลโดยกระทรวงสาธารณสุขเร่งบริหารจัดการและจัดหาเตียงผู้ป่วยโควิด-19 เพิ่มเติมในขณะนี้นั้น ล่าสุดที่ประชุมศูนย์ปฏิบัติการฉุกเฉินด้านการแพทย์และสาธารณสุข (PHEOC) กรณีโรคติดเชื้อไวรัสโคโรนา 2019 ได้เห็นชอบแบบโรงพยาบาลสนาม ระดับสูง (สนามบินสุวรรณภูมิ) ณ อาคารเทียบเครื่องบินรองหลักที่ 1(SAT1) ท่าอากาศยานสุวรรณภูมิ อ.บางพลี จ.สมุทรปราการ ตามที่กรมสนับสนุนบริการสุขภาพออกแบบเป็นที่เรียบร้อยแล้ว ซึ่งหลังจากนี้กรมสนับสนุนบริการสุขภาพจะดำเนินการตามขั้นตอนการเสนอของบประมาณสนับสนุนต่อไป
ทั้งนี้ โรงพยาบาลสนาม ระดับสูง (สนามบินสุวรรณภูมิ) จะรองรับผู้ป่วย 4,500 เตียง โดยชั้นที่ 2 ของอาคาร SAT1 จะเป็นที่ทำการแพทย์และเตียงผู้ป่วย ICU รวม 940 เตียง ส่วนชั้นที่ 3 และ 4 เป็นเตียงผู้ป่วยอาการน้อยหรือไม่มีอาการ หรือผู้ป่วยกลุ่มสีเหลืองและสีเขียว 3,560 เตียง ซึ่งเมื่อกรมสนับสนุนบริการสุขภาพดำเนินการจัดตั้งแล้วจะมีสำนักงานปลัดกระทรวงสาธารณสุขเป็นผู้ดูแลดำเนินการ โดยเริ่มเปิดให้บริการตั้งแต่เดือน ส.ค. เป็นต้นไป
“รัฐบาลโดยกระทรวงสาธารณสุขได้เร่งจัดหาพื้นที่ที่เหมาะสมเพื่อจัดตั้งโรงพยาบาลสนามเพื่อรองรับผู้ป่วยโควิด-19 ที่ยังคงมีจำนวนเพิ่มขึ้น ซึ่งกระทรวงสาธารณสุขได้บูรณาการการทำงานร่วมกับกระทรวงคมนาคมในการจัดหาพื้นที่ของหน่วยงานในสังกัดกระทรวงคมนาคม ซึ่งนอกจากพื้นที่อาคาร SAT1 ของท่าอากาศยานสุวรรณภูมิแล้ว ขณะนี้บริษัทท่าอากาศยานไทย จำกัด (มหาชน) หรือ ทอท. ยังอยู่ระหว่างการจัดเตรียมพื้นที่อาคารคลังสินค้า 4 ของท่าอากาศยานดอนเมืองเพื่อจัดตั้งโรงพยาบาลสนามอีก ซึ่งจะรองรับผู้ป่วยอาการไม่รุนแรงได้อีกประมาณ2,000 เตียง รวมทั้ง 2 พื้นที่ของ ทอท. จะรองรับผู้ป่วยได้เกือบ 7,000 เตียง” น.ส.ไตรศุลี กล่าว
วันจันทร์ที่ 1 พฤศจิกายน 2564
รมว.สุชาติ ลงพื้นที่ปั้นผู้ประกอบการต่อยอดธุรกิจสมัยใหม่ พบปะให้กำลังใจอาสาสมัครแรงงาน พร้อมมอบสุขาลอยน้ำช่วยเหลือผู้ประสบอุทกภัยจังหวัดชุมพร
รมว.สุชาติ ลงพื้นที่ปั้นผู้ประกอบการต่อยอดธุรกิจสมัยใหม่ พบปะให้กำลังใจอาสาสมัครแรงงาน พร้อมมอบสุขาลอยน้ำช่วยเหลือผู้ประสบอุทกภัยจังหวัดชุมพร
เมื่อวันที่1พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานลงพื้นที่จังหวัดชุมพรเพื่อเยี่ยมชมกิจกรรมศูนย์บริการพัฒนาฝีมือแรงงานพร้อมทั้งพบปะอาสาสมัครแรงงานจังหวัดชุมพรและประชุมมอบนโยบายหัวหน้าส่วนราชการหน่วยงานในสังกัดกระทรวงแรงงานจังหวัดชุมพรณอาคารศูนย์บริการพัฒนาฝีมือแรงงานสำนักงานพัฒนาฝีมือแรงงานชุมพรตำบลท่ายางอำเภอเมืองจังหวัดชุมพรโดยมีนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานพล.ต.ต.นันทชาติศุภมงคลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยโดยรมว.แรงงานได้เยี่ยมชมกิจกรรมความสำเร็จตามโครงการเพิ่มผลิตภาพแรงงานProductivityการเป็นผู้ประกอบการสมัยใหม่กิจกรรมความสำเร็จจากการฝึกอบรมการประกอบอาชีพอิสระและการขายสินค้าออนไลน์ภายใต้โครงการพัฒนาฝีมือแรงงานกับการเพิ่มGPPจังหวัดชุมพร100,000ล้านบาทกิจกรรมการพัฒนาฝีมือแรงงานด้านเทคโนโลยีพลังงานสะอาดณหน้าอาคารช่างไฟฟ้าและอิเล็คทรอนิกส์เยี่ยมชมกิจกรรมกลุ่มผลิตภาพแปรรูปประเภทเพื่อสร้างความเข้มแข็งYoung Smart Farmerเยี่ยมชมกิจกรรมร้านกาแฟดริป(Drip)โรบัสต้าชุมพรและกิจกรรมDSDจิตอาสาเพื่อสังคมมอบสุขาลอยน้ำจำนวน1หลังและน้ำดื่มจำนวน 1,200ขวดตามโครงการจิตอาสาเพื่อสังคมด้วยรักและห่วงใยจากใจกระทรวงแรงงานและภาคเอกชนแก่นายสัมฤทธิ์กองเงินรองผู้ว่าราชการจังหวัดชุมพรเพื่อนำไปช่วยเหลือผู้ประสบอุทกภัยจังหวัดชุมพร
สำหรับสถานการณ์ด้านแรงงานจังหวัดชุมพรมีกำลังแรงงาน289,559คนผู้มีงานทำ288,654คนมีผู้ว่างงาน905คนมีแรงงานต่างด้าว38,107คนมีอาสาสมัครแรงงาน70คนมีสถานประกอบการ2,354แห่งผู้ประกันตนมาตรา33จำนวน33,928คนมาตรา39จำนวน8,145คนและมาตรา40จำนวน34,769คนมีผู้รับประโยชน์ทดแทนกรณีว่างงาน5,342รายเป็นเงิน26,535,444.45บาทการจ่ายสิทธิประโยชน์ทดแทนกรณีว่างงานจากเหตุสุดวิสัยโควิด-19แก่สถานประกอบการ266แห่งลูกจ้าง1,046คนเป็นเงิน3,080,676.07บาท
+++++++++++++++++++
กองเผยแพร่และประชาสัมพันธ์
1พฤศจิกายน2564
วันอังคารที่ 3 พฤษภาคม 2565
๔ พฤษภาคม ”วันฉัตรมงคล” รำลึกพระราชพิธีบรมราชาภิเษก พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
เช้าวันนี้ ๓ พ.ค. ๖๕ เวลา ๐๘.๐๐ น. พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีลงนามถวายพระพรชัยมงคล เนื่องในวันฉัตรมงคล (๔ พ.ค. ๖๕) ณ ห้องพินิตประชานาถ ในศาลาว่าการกลาโหม
เพื่อเป็นการถวายความจงรักภักดี และสำนึกในพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัวที่ทรงปฏิบัติบำเพ็ญพระราชกรณียกิจเพื่อความผาสุกของราษฎรและประเทศชาติ
“วันฉัตรมงคล” ถือเป็นวันที่รำลึกถึงพระราชพิธีบรมราชาภิเษก เป็นพระมหากษัตริย์ รัชกาลที่ ๑๐ แห่งราชวงศ์จักรี และราชอาณาจักรไทยของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทั้งนี้ ได้มีพระปฐมบรมราชโองการพระราชทานอารักขาแก่ประชาชนชาวไทย ความว่า "เราจะสืบสาน รักษา และต่อยอด และครองแผ่นดินโดยธรรมเพื่อประโยชน์สุขแห่งอาณาราษฎรตลอดไป" ตั้งแต่นั้นเป็นต้นมา พสกนิกรชาวไทยจึงได้ถือเอาวันที่ ๔ พฤษภาคม ของทุกปีเป็นวันฉัตรมงคล เพื่อน้อมรำลึกถึงวันสำคัญนี้ตลอดมา
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันอังคารที่ 2 สิงหาคม 2565
PM orders concerned agencies to mobilize personnel and equipment in preparation for possible flash flood
PM orders concerned agencies to mobilize personnel and equipment in preparation for possible flash flood
August 2, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely followed up on the rainfall situation, following an announcement of the National Water Command Center on “Alert for Flood-Prone Areas and Flash Flood” due to continued heavy rainfall forecasted during August 2-10, 2022.
According to the announcement, more rain and isolated heavy showers is forecasted during the period. Coupling with possible overflow from rivers and natural water sources in some areas, inundation and flash flood may occur as a result. People in the flood-prone areas, especially the Mekong provinces, i.e., Chiang Rai, Loei, Nongkhai, Beung Kan, Nakhon Phanom, Mukdahan, Amnat Charoen, and Ubon Ratchathani, are strongly advised to keep updated on the water situation, and take precaution on the sudden increase of water level in the Mekong River.
As a preparation and precaution, the Prime Minister instructed concerned agencies to continue monitoring the daily weather and water situation, especially in the areas with over 90mm of accumulated rainfall in 24 hours and in flood-prone areas. Possible water obstructions must be cleared, and reservoirs and related constructions, as well as river banks, must be checked to ensure that they remain intact. Personnel and equipment, including backup communication system, must be mobilized for prompt deployment. Concerned agencies are also ordered to warn the people, who may be impacted, to consider advance evacuation which should considerably minimize the damage.
วันเสาร์ที่ 17 กรกฎาคม 2564
ในวิกฤต“โควิด” มีโอกาส รัฐดันอุตสาหกรรมสมุนไพร ส่งออกโต 93% ส่งเสริมปลูก“ฟ้าทะลายโจร” สร้างรายได้เข้าประเทศและเกษตรกร
รองโฆษกรัฐบาลเผยในวิกฤต“โควิด” มีโอกาส รัฐดันอุตสาหกรรมสมุนไพร ส่งออกโต 93% ส่งเสริมปลูก“ฟ้าทะลายโจร” สร้างรายได้เข้าประเทศและเกษตรกร
วันนี้(17ก.ค.64)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยถึงการขับเคลื่อนนโยบายรัฐบาลด้านการพัฒนาสมุนไพรไทยว่า ขณะนี้สมุนไพรไทยเป็นพืชเศรษฐกิจและพืชสุขภาพที่มีความต้องการเพิ่มขึ้นอย่างมากทั้งในประเทศและต่างประเทศโดยมูลค่าการบริโภควัตถุดิบสมุนไพรและผลิตภัณฑ์สมุนไพรภายในประเทศ(รวมที่นำเข้าด้วย) เพิ่มขึ้นจาก4.3หมื่นล้านบาทในปี2560เป็น5.2หมื่นล้านบาทในปี2562การส่งออกสินค้าเครื่องเทศและสมุนไพรไตรมาสแรกปีนี้เพิ่มขึ้น93%จากช่วงเดียวกันของปีที่แล้ว
สำหรับการดำเนินการในช่วงที่ผ่านมา กระทรวงเกษตรและสหกรณ์ได้สานต่อนโยบายรัฐบาลร่วมกับหลายภาคส่วนเพื่อส่งเสริมผลิตผลของสมุนไพรไทยให้มีศักยภาพตามความต้องการของตลาดสนับสนุนการปลูกพืชสมุนไพรกว่า6.4หมื่นไร่มีการจัดทำมาตรฐานสินค้าGAPและมาตรฐานพืชสมุนไพรมีการจัดทำแผนที่ความเหมาะสมของที่ดินสำหรับปลูกพืชสมุนไพร(Land Suitability)จำนวน 24ชนิดเช่นฟ้าทะลายโจรกระชายขาวขมิ้นชันไพลพริกไทยเพชรสังฆาตเป็นต้น
มากไปกว่านั้นยังมีแผนร่วมมือกับสำนักงานคณะกรรมการนโยบายเขตพัฒนาพิเศษภาคตะวันออกหรืออีอีซีเพื่อส่งเสริมการพัฒนาเกษตรกรในพื้นที่ส.ป.ก.ในเขตอีอีซี ประมาณ10,000ไร่โดยจะส่งเสริมการทำแปลงใหญ่สมุนไพรการเข้าถึงแหล่งเงินทุนการวิจัยและพัฒนาร่วมกับสถาบันการศึกษา ส่วนเรื่องการตลาดได้มีความร่วมมือกับกระทรวงสาธารณสุขและเอกชนเตรียมเปิดโครงการตลาดสดขนาดใหญ่จำหน่ายพืชสมุนไพรสดและเครื่องเทศปลอดภัยและจัดทำตลาดออนไลน์ภายใต้ชื่อ“DGT Farm”เป็นพื้นที่ให้เกษตรกรผู้ปลูกสมุนไพรตามมาตรฐานGAPและมาตรฐานเกษตรอินทรีย์ได้ขายของกับผู้บริโภคโดยตรง
นางสาวรัชดากล่าวด้วยว่าสำหรับการส่งเสริมการปลูกฟ้าทะลายโจรเพื่อให้มีเพียงพอต่อความต้องการในปัจจุบันนั้น มีหลายหน่วยงานได้เข้ามาร่วมมือกับกระทรวงฯอาทิสำนักงานส่งเสริมการศึกษานอกระบบและการศึกษาตามอัธยาศัย(กศน.)จัดส่งกล้าและเมล็ดพันธุ์ให้กับสำนักงานกศน.ทั่วประเทศเพื่อแจกแก่นักศึกษากศน.และประชาชนขณะที่กระทรวงยุติธรรมได้เดินหน้าให้เรือนจำ/ทัณฑสถานที่มีความพร้อม ดำเนินการเพาะปลูกฟ้าทะลายโจรเบื้องต้นมี125แห่งทั้งนี้เกษตรกรและประชาชนทั่วไปที่สนใจจะปลูกฟ้าทะลายโจรหรือพืชสมุนไพรอื่นที่มีมูลค่าทางเศรษฐกิจสามารถติดต่อเกษตรอำเภอได้เพื่อรับคำแนะนำในเรื่องการเพาะปลูกและการตลาด
“รัฐบาลเดินหน้าส่งเสริมเกษตรกรทั่วประเทศหันมาปลูกพืชสมุนไพรที่มีคุณภาพและได้มาตรฐานเพื่อรองรับความต้องการของตลาดที่เพิ่มขึ้นอย่างต่อเนื่องเป็นไปตามแผนแม่บทว่าด้วยการพัฒนาสมุนไพรไทยอีกทั้งผลักดันต่อเนื่องถึงการปลูกในระดับอุตสาหกรรมและการส่งออกที่ต้องคำนึงถึงการแปรรูปเพิ่มมูลค่าและปริมาณการผลิตโดยแนวทางที่ได้ดำเนินการและมีการบูรณาการระหว่างภาคส่วนแล้วนั้นจะสร้างรายได้เพิ่มขึ้นแก่เกษตรกรอย่างยั่งยืนคนไทยมีพืชสมุนไพรบริโภคอย่างพอเพียงอีกทั้งส่งเสริมให้อุตสาหกรรมสมุนไพรเป็นอุตสาหกรรมที่โดดเด่นสร้างรายได้เข้าประเทศอย่างมาก”นางสาวรัชดากล่าว
________
วันอาทิตย์ที่ 19 มิถุนายน 2565
รัฐมนตรีว่าการกระทรวงยุติธรรม ล่องเหนือแก้หนี้ โชว์ไกล่เกลี่ยออนไลน์ไกลถึงอเมริกา สาวตากไปทำงานต่างแดน กยศ.งดยึดทรัพย์- ขยายเวลาผ่อน
รัฐมนตรีว่าการกระทรวงยุติธรรม ล่องเหนือแก้หนี้ โชว์ไกล่เกลี่ยออนไลน์ไกลถึงอเมริกา สาวตากไปทำงานต่างแดน กยศ.งดยึดทรัพย์- ขยายเวลาผ่อน หนุ่มลำพูนเฮได้ลดดอกเบี้ยเกือบล้านบาท
เมื่อวันที่ 19 มิถุยายน 2565 เวลา 09.00 น. ที่ มหาวิทยาลัยเทคโนโลยีราชมงคลล้านนาตาก จ.ตาก มีการจัดงานมหกรรมไกล่เกลี่ยหนี้สินครัวเรือน และยุติธรรมพบประชาชน จ.ตาก โดยมี นายสมศักดิ์ เทพสุทิน รมว.ยุติธรรม เป็นประธานเปิดงาน พร้อมด้วย นายสมชัย กิจเจริญรุ่งโรจน์ ผู้ว่าราชการจังหวัดตาก นายวัลลภ นาคบัว รองปลัดกระทรวงยุติธรรม นายณัฐวุฒิ ทวีเกื้อกูลกิจ นายก อบจ.ตาก นายวิชัย ไชยมงคล เลขาธิการ ป.ป.ส. นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ น.ส.ยุพาภรณ์ ศิริกิจพาณิชย์กูล รองอธิบดีกรมบังคับคดี ข้าราชการ เจ้าหน้าที่กระทรวงยุติธรรม และประชาชนร่วมงานจำนวนมากจนแน่นงาน โดยก่อนเข้างานมีการคัดกรองโควิด-19 อย่างเข้มงวด
นายสมศักดิ์ กล่าวเปิดงานว่า ตนดีใจที่ได้เดินทางมาเป็นประธานในงานมหกรรมไกล่เกลี่ยหนี้สินครัวเรือน และยุติธรรมพบประชาชน ครั้งที่ 29 โดยมีเป้าหมายประชาชนที่เข้าร่วมงานครั้งนี้ 3,976 ราย ทุนทรัพย์ทั้งสิ้น 354 ล้านบาท โดยงานมหกรรมไกล่เกลี่ยหนี้สินครัวเรือน 28 ครั้งที่ผ่านมา ไกล่เกลี่ยสำเร็จ 19,197 ราย ลดค่าใช้จ่ายประชาชน 1,586 ล้านบาท ผู้ที่ไม่ได้มาไกล่เกลี่ยในวันนี้ก็อาจจะไปยังศูนย์ไกล่เกลี่ยก่อนฟ้องทั่วประเทศที่มี 910 แห่ง ผู้ไกล่เกลี่ยก่อนฟ้อง 3,176 คน และสำนักงานบังคับคดีช่วยไกล่เกลี่ยหลังฟ้อง 117 แห่ง แต่อาจจะไม่ได้สะดวกสบายเช่นในงานนี้ ตนอยากให้ทุกท่านช่วยกันชวนลูกหนี้มาไกล่เกลี่ย และทำการบ้านให้ดีว่ากู้เท่าไรเหลือเท่าไร ขอให้ใช้สิทธิให้เต็มที่
จากนั้นนายสมศักดิ์ ได้มอบเงินเยียวยาผู้เสียหายจากคดีอาญา 475,500 บาท มอบป้ายศูนย์ไกล่เกลี่ยข้อพิพาทภาคประชาชน 12 ศูนย์ และร่วมการไกล่เกลี่ยด้วยตนเอง โดยรายแรกเป็นการไกล่เกลี่ยผ่านระบบออนไลน์ จากสหรัฐอเมริกา ซึ่งเป็นชาวจ.ตากไปทำงานที่อเมริกา เป็นหนี้ กยศ.140,000 บาท โดยเจรจาขอผ่อนเดือนละ 3,000 บาท ผ่านโมบายแบงค์กิ้ง รายต่อมา เป็นหนี้ กยศ.หลังฟ้อง 450,000 บาท อยู่ในขั้นตอนยึดทรัพย์ โดยก่อนหน้านี้ผ่อนเดือนละ 12,000 บาท โดยผลการเจรจาให้งดยึดทรัพย์ขยายระยะเวลาผ่อนให้ผ่อน 6 ปี งวดละ 4,000 บาท และอีกรายเป็นหนี้ กยศ. 103,000 บาท ผลการเจรจา กยศ. ลดให้ 45,000 บาท เหลือ 54,000 บาท ให้ผ่อนอีก 132 งวดงวดละ 400 บาท
จากนั้นเวลา 14.30 น. นายสมศักดิ์ และคณะ ได้เดินทางด้วยรถยนต์มายัง วิทยาลัยสงฆ์ลำพูน มหาวิทยาลัยมหาจุฬาลงกรณราชวิทยาลัย จ.ลำพูน เพื่อเปิดงานมหกรรมไกล่เกลี่ยหนี้สินครัวเรือน และยุติธรรมพบประชาชน จ.ลำพูน โดยมี นายวรยุทธ เนาวรัตน์ ผู้ว่าราชการจังหวัดลำพูน นายชาตรี กิตติธนดิตถ์ ปลัดจังหวัดลำพูน นางทัศนีย์ เปาอินทน์ อธิบดีกรมบังคับคดี นายสงวน พงษ์มณี ส.ส.ลำพูน พรรคเพื่อไทย เจ้าหน้าที่กระทรวงยุติธรรม และประชาชนร่วมงานจำนวนมาก โดยก่อนเข้างานมีการคัดกรองโควิด-19 อย่างเข้มงวด โดยจ.ลำพูน มีเป้าหมายประชาชนที่เข้าร่วมงานครั้งนี้ 5,139ราย ทุนทรัพย์ทั้งสิ้น 492 ล้านบาท
จากนั้นนายสมศักดิ์ ได้มอบเงินเยียวยาผู้เสียหายจากคดีอาญา มอบป้ายศูนย์ไกล่เกลี่ยข้อพิพาทภาคประชาชน และร่วมการไกล่เกลี่ยด้วยตนเอง โดยรายแรก เป็นลูกหนี้ธนาคารออมสินเงินกู้คงเหลือ 1,032,184.13 บาท ดอกเบี้ยค้างทั้งหมด 966,100.11 บาท รวมทั้งสิ้น 1,998,284.24 บาท ผลการเจรจา ได้ลดดอกเบี้ย 958,284.24 บาท อนุมัติปิดบัญชี 1,040,000.00 บาทและถอนการบังคับคดี
วันศุกร์ที่ 29 ตุลาคม 2564
บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม จัดเจ้าหน้าที่ชุดเฉพาะกิจลงพื้นที่ตรวจลาดตระเวนเส้นทางเดินรถไฟฟ้าชานเมืองสายสีแดง
ป้องกันการลักลอบตัดสายอาณัติสัญญาณในระบบรถไฟฟ้าอย่างต่อเนื่อง สอดคล้องกับนโยบาย และข้อสั่งการของรัฐมนตรีว่าการกระทรวงคมนาคม
นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด ผู้ให้บริการรถไฟฟ้าชานเมืองสายสีแดง เปิดเผยว่า เพื่อเป็นการสร้างความมั่นใจ และเป็นไปตามมาตรฐานการรักษาความปลอดภัยในระบบรถไฟฟ้า บริษัทจึงจัดเจ้าหน้าที่ชุดเฉพาะกิจลงพื้นที่ตรวจลาดตระเวนเส้นทางเดินรถไฟฟ้า ในบริเวณด้านนอกรั้วทางคู่ขนานแนวเส้นทางเดินรถ และบนรางรถไฟฟ้า ทั้งช่วงบางซื่อ-รังสิต และบางซื่อ-ตลิ่งชัน เพื่อตรวจสอบ และป้องกันไม่ให้บุคคลภายนอกเข้ามาลักลอบตัดสายอาณัติสัญญาณในระบบรถไฟฟ้าชานเมืองสายสีแดง โดยบริษัทได้ดำเนินการมาอย่างต่อเนื่อง ซึ่งสอดคล้องกับนโยบาย และข้อสั่งการของรัฐมนตรีว่าการกระทรวงคมนาคม ที่ให้หน่วยงานที่เกี่ยวข้อง ดำเนินการออกมาตรการกำกับ ควบคุม และดูแล ป้องกันไม่ให้เกิดเหตุการณ์ลักลอบตัดสายอาณัติสัญญาณขึ้น โดยระดมเจ้าหน้าที่ออกลาดตระเวน ทั้งช่วงกลางวัน และช่วงกลางคืน
รถไฟฟ้าสายสีแดง ยกระดับคุณภาพชีวิตคนชานเมือง Call Center 1690 ตลอด 24 ชั่วโมง
วันศุกร์ที่ 6 พฤษภาคม 2565
กระทรวงเกษตรและสหกรณ์ ยื่น FAO ขอรับรอง “วิถีการเลี้ยงควายและเกษตรเชิงนิเวศในพื้นที่ทะเลน้อย” เป็น “มรดกทางการเกษตรโลก”
กระทรวงเกษตรและสหกรณ์ ยื่น FAO ขอรับรอง “วิถีการเลี้ยงควายและเกษตรเชิงนิเวศในพื้นที่ทะเลน้อย” เป็น “มรดกทางการเกษตรโลก”
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ได้ยื่นเอกสารขอรับรอง “วิถีการเลี้ยงควายและเกษตรเชิงนิเวศในพื้นที่ทะเลน้อย” เป็น “มรดกทางการเกษตรโลก” (Globally Important Agricultural Heritage System หรือ GIAHS) จากองค์การอาหารและเกษตรแห่งสหประชาชาติ หรือ FAO โดยพื้นที่ดังกล่าวมีความสำคัญเป็นพื้นที่ที่มีความหลากหลายทางชีวภาพสูงมากจนได้รับการประกาศให้เป็นเขตพื้นที่ชุ่มน้ำโลก หรือ “Ramsar site" และมีความสอดคล้องกับหลักเกณฑ์ของ FAO ในการเป็นมรดกทางการเกษตร ที่เน้นการอนุรักษ์มรดกทางการเกษตรโลก เพื่อสร้างความมั่นคงทางอาหารและพัฒนาเศรษฐกิจ ปกป้องและส่งเสริมการใช้ทางชีวภาพให้สอดคล้องกับวัฒนธรรมท้องถิ่นและยั่งยืนบริเวณพื้นที่ชุ่มน้ำทะเลน้อย มีวิถีชีวิตที่มีความเชื่อมโยงกับควายน้ำทะเลน้อย โดยสืบทอดการเลี้ยงควายมายาวนานมากว่า 250 ปี
สำหรับเกษตรกรในพื้นที่ชุ่มน้ำทะเลน้อยมีรายได้หลักจากการขายควาย ประกอบกับการทำประมง ปลูกข้าว และแปรรูปผลิตภัณฑ์จากกระจูด ด้านระบบนิเวศ เมื่อถึงฤดูน้ำหลาก น้ำในทะเลน้อยมีปริมาณสูง ควายน้ำจะดำน้ำลงไปกินหญ้าใต้น้ำและพืชน้ำอย่างสายบัว ใบบัว หรือสาหร่าย กระจูด ซึ่งมีความสำคัญต่อระบบนิเวศในการกำจัดวัชพืช และมูลของควายยังเป็นอาหารให้กับพืชและแพลงตอน ซึ่งเป็นอาหารปลา และในส่วนของด้านวัฒนธรรม ควายเป็นศูนย์รวมของความเชื่อ มีพิธีกรรมและประเพณีที่เกี่ยวข้องกับควาย และทางเดินของควาย นอกจากจะสร้างภูมิทัศน์ที่สวยงามยังช่วยป้องกันการเกิดไฟป่าอีกด้วย
ปลัดกระทรวงเกษตรและสหกรณ์ กล่าวเพิ่มเติมว่า ประเทศไทยได้รับการสนับสนุนให้ผลักดันพื้นที่ชุ่มทะเลน้อย จ.พัทลุง เพื่อขึ้นทะเบียนมรดกทางการเกษตรโลก ผ่านโครงการความร่วมมือระหว่างไทย – FAO เมื่อปี พ.ศ. 2560 โดย FAO ได้สนับสนุนผู้เชี่ยวชาญเพื่อจัดทำแผนงานและเอกสารข้อเสนอการขึ้นทะเบียน (GIAHS Proposal) และได้กำหนดหลักเกณฑ์ที่จะสามารถขึ้นทะเบียนเป็นมรดกทางการเกษตรโลกได้ จะต้องมีองค์ประกอบครบตามหลักเกณฑ์ 5 ข้อ ได้แก่ 1) ความมั่นคงด้านอาหาร/ชีวิตความเป็นอยู่ที่ดี 2) ความหลากหลายทางชีวภาพการเกษตร 3) ระบบความรู้/ภูมิปัญญาท้องถิ่นมีมาแต่ดั้งเดิม 4) วัฒนธรรม ระบบคุณค่า และองค์กรทางสังคม และ 5) ลักษณะภูมิทัศน์/และภูมิทัศน์ทางทะเล โดยในปี พ.ศ. 2564 มีพื้นที่ที่ได้รับการขึ้นทะเบียน GIAHS แล้ว 62 พื้นที่ จาก 22 ประเทศทั่วโลก ทั้งนี้ หากพื้นที่ชุ่มน้ำทะเลน้อยได้รับการขึ้นทะเบียนเป็นมรดกทางการเกษตรโลกได้สำเร็จ จะทำให้เกษตรกรและชุมชนได้รับประโยชน์ในด้านการท่องเที่ยว โอกาสทางการเกษตร การจ้างงานเพิ่มขึ้น รายได้เพิ่มขึ้น และการรักษาความหลากหลายทางชีวภาพ
วันศุกร์ที่ 5 พฤศจิกายน 2564
ปลัดวธ.เป็นประธานประชุมหารือการสนับสนุนกิจกรรมเพื่อกระตุ้นเศรษฐกิจและการท่องเที่ยวย่านเยาวราช
ปลัดวธ.เป็นประธานประชุมหารือการสนับสนุนกิจกรรมเพื่อกระตุ้นเศรษฐกิจและการท่องเที่ยวย่านเยาวราช
วันที่ ๕ พฤศจิกายน ๒๕๖๔ เวลา ๑๔.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมหารือการสนับสนุนกิจกรรมเพื่อกระตุ้นเศรษฐกิจและการท่องเที่ยวย่านเยาวราช โดยมีนางโชติกา อัครกิจโสภากุล ผู้ช่วยปลัดกระทรวงวัฒนธรรม นายประสิทธิ์ องค์วัฒนา ประธานสภาวัฒนธรรมเขตสัมพันธวงศ์ ผู้บริหาร สภาวัฒนธรรมเขตสัมพันธวงศ์ ข้าราชการ และเจ้าหน้าที่ที่เกี่ยวข้อง เข้าร่วม ณ ห้องแถลงข่าว ชั้น ๑ อาคารวัฒนธรรมวิศิษฏ์ กระทรวงวัฒนธรรม
วันจันทร์ที่ 8 สิงหาคม 2565
PM chairs 2/2022 meeting of National Committee on Preparation of APEC Economic Leaders' Meeting and Related Meetings
PM chairs 2/2022 meeting of National Committee on Preparation of APEC Economic Leaders' Meeting and Related Meetings
August 8, 2022, at 0930hrs, at Bhakdi Bodin Building, Government House, Prime Minister and Defense Minister Gen. Prayut Chan-o-cha presided over the 2/2022 meeting of the National Committee on the Preparation of the APEC Economic Leaders' Meeting and Related Meetings in 2022, with the participation of the committee members and representatives from concerned agencies. The meeting was held via a teleconference (Zoom program).
The Prime Minister thanked all concerned agencies for supporting and successfully organizing various meetings under the APEC framework which fitted the country’s honor as APEC host. The meeting is aimed to follow up on the preparation progress for the APEC Economic Leaders' Meeting to be held in the next 4 months.
The Prime Minister instructed relevant agencies to undertake publicities in order to promote public awareness on the importance of Thailand’s hosting of APEC 2022. Priorities that Thailand will put forward at the meeting are the issues that the Thai Government has placed great importance on and continued to drive forward, i.e., post-COVID-19 economic recovery, facilitation of trade and investment, balanced climate actions, and the BCG economic model.
According to the Deputy Government Spokesperson Traisuree Taisaranakul, the meeting approved special holidays for Bangkok and vicinities during the week of the APEC Economic Leaders' Meeting on November 16-18, 2022 (Wed-Fri). This will be the same practice as Thailand’s hosting of the ASEAN Summit to alleviate the traffic, facilitate participants’ travel, and ensure safety and security of the APEC leaders. The APEC 2022 special holidays will later be proposed to the cabinet for final approval. Agencies that need to provide services to the public, such as hospitals, courts, banks, may adjust their own holidays appropriately. Production of commemorative coins for Thailand’s hosting of the APEC 2022 was also approved to promote public awareness and participation. Ministry of Foreign Affairs and Ministry of Finance are ordered to proceed accordingly.
The meeting also acknowledged work progress of related sub-committees, while relevant agencies reported on their readiness to host APEC ministerial meetings on tourism, public health, food security, and forestry in August 2022. Preparation progress for other related ministerial meetings ahead of the APEC Economic Leaders' Meeting was also reported, i.e., APEC SME Ministerial Meeting, Women and the Economy Forum (WEF), to be held in September, Finance Ministers' Meeting in October, and other meetings, such as, ABAC – Leaders’ Dialogue and APEC CEO Summit in November.
วันจันทร์ที่ 28 มิถุนายน 2564
ผ่านร่าง กม.กำหนดมาตรฐานผลิตภัณฑ์ของเล่น เน้นคุณภาพ - ความปลอดภัย
....
ปัจจุบันมีผลิตภัณฑ์ของเล่นออกมาจำหน่ายในรูปแบบต่าง ๆ จำนวนมาก ซึ่งของเล่นเป็นสินค้าที่ผลิตโดยใช้วิธีการทางอุตสาหกรรมที่ใช้นวัตกรรมหรือเทคโนโลยีสมัยใหม่ เพื่อให้ผู้ประกอบธุรกิจสามารถลดต้นทุนและตอบสนองความต้องการของผู้บริโภคได้อย่างรวดเร็ว ด้วยเหตุนี้ เด็กและผู้ปกครองจึงไม่อาจประเมินความเสี่ยงได้ด้วยตนเองว่าของเล่นนั้นมีความปลอดภัยหรือไม่
.
และเพื่อลดความเสี่ยงของสินค้าที่ไม่ได้คุณภาพที่อาจก่อให้เกิดอันตรายต่อผู้เล่น ล่าสุด รัฐบาลได้อนุมัติหลักการร่างกฎกระทรวงกำหนดให้ผลิตภัณฑ์อุตสาหกรรมของเล่นต้องเป็นไปตามมาตรฐาน เพื่อปรับปรุงมาตรฐานผลิตภัณฑ์อุตสาหกรรมของเล่น ให้สอดคล้องกับความก้าวหน้าทางวิชาการและเทคโนโลยีการผลิตในปัจจุบัน และส่งเสริมการทำผลิตภัณฑ์อุตสาหกรรมของเล่นภายในประเทศให้เป็นผลิตภัณฑ์ที่มีคุณภาพและมีความปลอดภัย
วันอังคารที่ 15 กุมภาพันธ์ 2565
ปลัดฯ กอบชัย เปิดการสัมมนาโครงการพัฒนาผู้ตรวจประเมิน เรื่อง การบูรณาการขับเคลื่อนมาตรฐานอุตสาหกรรมเอส (มอก. เอส) รุ่นที่ 1
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาโครงการพัฒนาผู้ตรวจประเมิน เรื่อง การบูรณาการขับเคลื่อนมาตรฐานอุตสาหกรรมเอส (มอก. เอส) รุ่นที่ 1 ประจําปีงบประมาณ พ.ศ. 2565
ปลัดฯ กอบชัย เปิดการสัมมนาโครงการพัฒนาผู้ตรวจประเมิน เรื่อง การบูรณาการขับเคลื่อนมาตรฐานอุตสาหกรรมเอส (มอก. เอส) รุ่นที่ 1
วันนี้ (15 กุมภาพันธ์ 2565) เวลา 09.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาโครงการพัฒนาผู้ตรวจประเมิน เรื่อง การบูรณาการขับเคลื่อนมาตรฐานอุตสาหกรรมเอส (มอก. เอส) รุ่นที่ 1 ประจําปีงบประมาณ พ.ศ. 2565 โดยมี นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม กล่าวรายงาน ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม และผ่านระบบออนไลน์ ZOOM
นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวว่า วิสาหกิจขนาดกลางและขนาดย่อม (SMEs) และกลุ่มธุรกิจเกิดใหม่ (Startup) เป็นกําลังสําคัญในการขับเคลื่อนเศรษฐกิจของประเทศ และพัฒนายกระดับเป็นอุตสาหกรรมต่อไปในอนาคต รัฐบาลจึงมีนโยบายมุ่งเน้นให้ความสำคัญในการผลักดัน สนับสนุน ส่งเสริม และพัฒนา SMEs และ Startup เพื่อเพิ่มขีดความสามารถในการแข่งขันอย่างยั่งยืน ทั้งตลาดในประเทศ ตลาดอาเซียน ตลอดถึง ตลาดโลก สอดรับกับเป้าหมาย การพัฒนาประเทศอย่างยั่งยืน
สำนักงานมาตรฐานผลิตภัณฑ์อุตสาหกรรม (สมอ.) จึงได้จัดทําโครงการสัมมนาผู้ตรวจประเมิน มอก.เอส โดยมีวัตถุประสงค์เพื่อบูรณาการขับเคลื่อนมาตรฐานอุตสาหกรรมเอส (มอก. เอส) ระหว่าง สำนักงานอุตสาหกรรมจังหวัด (สอจ.) และ สมอ. เพื่อให้ สอจ. สามารถเป็นผู้ตรวจประเมินการรับรอง มอก.เอส ร่วมกับ สมอ.
เพื่อเตรียมการยกระดับขึ้นเป็นมาตรฐานผลิตภัณฑ์อุตสาหกรรม (มอก.) ต่อไปในอนาคต สอดคล้องตามแผนการพัฒนา ส่งเสริม และยกระดับศักยภาพของ SMEs ทั้งนี้ มอก. เอส ยังมีความพิเศษเฉพาะอีกประการหนึ่ง คือ มอก. เอส งานบริการ ซึ่ง สมอ. ได้เล็งเห็นคุณค่าของงานบริการที่สามารถยกระดับให้มีคุณภาพเป็นมาตรฐานงานบริการที่ผู้บริโภคจะได้รับและจับต้องได้ โดย สมอ. ได้ดําเนินงานภายใต้โครงการเพิ่มขีดความสามารถของอุตสาหกรรม ท่องเที่ยว เพื่อรองรับการเปลี่ยนแปลงภายใต้ภูมิทัศน์ของเศรษฐกิจโลกแบบใหม่ ส่งเสริม และยกระดับผู้ประกอบการ SMEs และที่เกี่ยวข้องกับการท่องเที่ยว โดยเฉพาะโครงการหมู่บ้านอุตสําหกรรมสร้างสรรค์ (CIV) ของกระทรวงอุตสาหกรรม เพื่อรองรับนโยบายเปิดประเทศรับนักท่องเที่ยวของรัฐบาล
วันจันทร์ที่ 5 กรกฎาคม 2564
‘รมว.สุชาติ’ ห่วงใยเหตุเพลิงไหม้โรงงานโฟม เร่งช่วยเหลือและขอให้ระวังอันตรายจากสารเคมี
รมว.แรงงาน ห่วงใยลูกจ้างที่ได้รับบาดเจ็บจากเหตุเพลิงไหม้บ.หมิงตี้ เคมีคอล จำกัด โรงงานโฟม อ.บางพลี จ.สมุทรปราการ กำชับเจ้าหน้าที่หน่วยงานในสังกัด เร่งตรวจสอบพร้อมช่วยเหลือด้านสิทธิประโยชน์ตามขั้นตอนอย่างเร่งด่วน และขอให้ประชาชนระวังอันตรายจากสารเคมี
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีเกิดเหตุเพลิงไหม้โรงงาน บริษัท หมิงตี้ เคมีคอล จำกัด ประกอบกิจการเกี่ยวกับเม็ดโฟมและพลาสติกขนาดใหญ่ ตั้งอยู่ที่ ซอยกิ่งแก้ว 21 ตำบลบางพลีใหญ่ อำเภอบางพลี จังหวัดสมุทรปราการ ว่า รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรี โดยกระทรวงแรงงาน ภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี มีความเป็นห่วงลูกจ้างที่ได้รับบาดเจ็บจากเหตุเพลิงไหม้ดังกล่าว จึงสั่งการให้หน่วยงานในสังกัดกระทรวงแรงงานในพื้นที่ที่รับผิดชอบเข้าไปดูแลและช่วยเหลือลูกจ้าง จากการตรวจสอบของสำนักงานสวัสดิการและคุ้มครองแรงงานจังหวัดสมุทรปราการ พบว่า ขณะเกิดเหตุมีพนักงานกำลังปฏิบัติหน้าที่อยู่ 9 คน และได้กลิ่นเหม็นและแสบจมูกจึงออกมานอกอาคาร จากนั้นได้ยินเสียงระเบิดขึ้นที่โกดังเก็บสารเคมีและเกิดเพลิงลุกไหม้อย่างรวดเร็ว แรงระเบิดทำให้พื้นที่โรงงานเสียหายทั้งหมด และขยายวงกว้างไปโรงงานใกล้เคียงและบ้านเรือนประชาชน มีผู้ได้รับบาดเจ็บจากเหตุการณ์ดังกล่าวแล้วกว่า 20 คน พร้อมกันนี้ได้กำชับสำนักงานประกันสังคมเข้าไปตรวจสอบสถานะผู้ประกันตนที่ได้รับบาดเจ็บให้ได้เข้ารับการรักษาพยาบาลตามสิทธิประโยชน์ในเรื่องของการรักษาพยาบาล และสิทธิอื่นๆ ที่พึงได้ และให้กรมการจัดหางานเตรียมหาตำแหน่งงานรองรับกรณีนายจ้างไม่สามารถจ้างลูกจ้างทำงานต่อไปได้
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวว่า ในส่วนของกรมสวัสดิการและคุ้มครองแรงงาน ได้มอบให้ศูนย์ความปลอดภัยในการทำงานเขต 10 และสำนักงานสวัสดิการและคุ้มครองแรงงานงาน จ.สมุทรปราการ เข้าร่วมตรวจสอบสถานที่เกิดเหตุ พบว่าปัจจุบันเจ้าหน้าที่ดับเพลิง สามารถควบคุมเพลิงสถานที่เกิดเหตุได้แล้ว แต่ยังอาจมีการปะทุขึ้นได้ โดยภายในโรงงานพบสารสไตรีนโมโนเมอร์ ที่รั่วไหลออกมา ซึ่งเป็นอันตรายต่อประชาชน เมื่อสูดดมเข้าไปหรือมีการฟุ้งกระจายของสารจะเป็นอันตรายต่อระบบทางเดินหายใจ ส่งผลต่อสมองทำให้เกิดภาวะชักถึงเสียชีวิตได้ ทั้งนี้จังหวัดจึงได้สั่งการให้ปิดพื้นที่ไม่ให้บุคคลที่ไม่เกี่ยวข้องเข้าไปในพื้นที่ และอพยพประชาชนออกจากพื้นที่ระยะห่างมากกว่า 5 กิโลเมตร โดยจัดศูนย์อำนวยการให้ความช่วยเหลือประชาชนที่ อบต.บางพลีใหญ่ และโรงเรียนเตรียมปริญญานุสรณ์ รวมทั้งจัดศูนย์อำนวยการทีมกู้ชีพและรถพยาบาลเตรียมความพร้อมรอให้ความช่วยเหลือที่วัดกิ่งแก้ว โดยจากการตรวจสอบในเบื้องต้นพบว่ามีลูกจ้างในระบบ 46 คน บาดเจ็บ 10 คน เนื่องจากสภาพโรงงานเสียหายทั้งหมดไม่สามารถประกอบกิจการต่อไปได้ พนักงานตรวจแรงงานจะได้พูดคุยกับนายจ้างว่าจะดำเนินการต่อไปอย่างไร โดยจะดูแลให้เกิดความเป็นธรรมหากมีการเลิกจ้างลูกจ้างด้วย
วันเสาร์ที่ 19 มิถุนายน 2564
เร่งพัฒนาเกษตรกร GAP ดันชาวสุไหงโกลกปลูกพริกทุเรียนในพื้นที่ ส่งออกสร้างรายได้
​‘รมช.มนัญญา’ เร่งพัฒนาเกษตรกร GAP ดันชาวสุไหงโกลกปลูกพริกทุเรียนในพื้นที่ ส่งออกสร้างรายได้
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังเป็นประธานการประชุมมอบนโยบายและตรวจเยี่ยมการดำเนินงานด่านศุลกากร สุไหง โก-ลก ณ ห้องประชุมศูนย์ราชการด่านพรหมแดนสุไหงโก-ลก อำเภอสุไหงโก-ลก จังหวัดนราธิวาส โดยมี นายเจษฎา จิตรัตน์ ผู้ว่าราชการจังหวัดนราธิวาส นายพิเชษฐ์ วิริยะพาหะ อธิบดีกรมวิชาการเกษตร นายวิวัตห์ชัย พันธุ์วา รองอธิบดีกรมส่งเสริมสหกรณ์ นายพจน์ภิรัชต์ เนียมจุ้ย รองอธิบดีกรมตรวจบัญชีสหกรณ์ ร่วมในการประชุม ว่า กระทรวงเกษตรและสหกรณ์ได้ให้ความสำคัญกับในการส่งออกสินค้าการเกษตรที่มีคุณภาพไปยังต่างประเทศเพิ่มมากขึ้น เพื่อเพิ่มรายได้ให้กับเกษตรกร ส่งผลให้เศรษฐกิจของประเทศดีขึ้น เพิ่มขีดความสามารถในการแก้ไขปัญหาภาคการเกษตร ยกระดับการผลิตสินค้าการเกษตร และเศรษฐกิจชุมชนฐานราดในอนาคตต่อไป โดยการประชุมในวันนี้ได้เน้นย้ำให้หน่วยงานที่เกี่ยวข้อง เร่งส่งเสริมให้เกษตรกรในพื้นที่ปลูกพืชผักเพื่อสร้างรายได้ ซึ่งปัจจุบันมีการนำเข้ามาจากจังหวัดอื่นๆ โดยเฉพาะพริก และทุเรียน เป็นพืชผัก ผลไม้เศรษฐกิจที่มีมูลค่าสูงเป็นที่ต้องการของตลาดขอให้ส่งเสริมให้มีการปลูกมากขึ้น เพื่อส่งออกไปยังต่างประเทศ นอกจากนี้ อ.สุไหงโกลก จ.นราธิวาส เป็นเมืองชายแดนที่มีการค้าขายสินค้าทั้งด้านอุปโภค บริโภค รวมทั้งสินค้าเกษตรกับประเทศมาเลเซีย จึงควรเร่งผลักดันและส่งเสริมให้เกษตรกรสมัครเข้าสู่ระบบการผลิตทางการเกษตรที่ได้มาตรฐาน GAP ให้มากขึ้น ซึ่งเป็นการปฏิบัติทางการเกษตรที่ดีเพื่อให้ได้ผลผลิตที่มีคุณภาพและปลอดภัยตามมาตรฐานที่กำหนดตั้งแต่กระบวนการผลิตในไร่นาไปจนถึงมือผู้บริโภคเพื่อรองรับความต้องการของประเทศคู่ค้าในอนาคต
โอกาสนี้ การลงพื้นที่ตรวจราชการของผู้บริหารกระทรวงเกษตรและสหกรณ์ในครั้งนี้ ยังมีหัวหน้าส่วนราชการในพื้นที่ให้การต้อนรับ อาทิ นายรุ่งเรือง ธิมาบุตร นายอำเภอสุไหง โก-ลก นายวัลลภ วุฒาพานิชย์ นายด่านศุลกากร สุไหง โก-ลก นายอมรศักดิ์ จู้ทิ่น หัวหน้าด่านตรวจพืช สุไหง โก-ลก นายธีร์ธวัช ศรีเพ็ชรสัย หัวหน้าด่านควบคุมโรคติดต่อระหว่างประเทศ สุไหง- โก-ลก เป็นต้น
วันพฤหัสบดีที่ 3 กุมภาพันธ์ 2565
EXIM BANK แต่งตั้งผู้ช่วยกรรมการผู้จัดการ
EXIM BANK แต่งตั้งนายชลัช รัตนบุญนิธิ เป็นผู้ช่วยกรรมการผู้จัดการ ดูแลสายงานวิสาหกิจขนาดกลางและขนาดย่อม มีผลตั้งแต่วันที่ 1 กุมภาพันธ์ 2565 เป็นต้นไป
ธนาคารเพื่อการส่งออกและนำเข้าแห่งประเทศไทย (EXIM BANK)แต่งตั้งนายชลัช รัตนบุญนิธิ เป็นผู้ช่วยกรรมการผู้จัดการ ดูแลสายงานวิสาหกิจขนาดกลางและขนาดย่อม (SMEs) ครอบคลุมงานสนับสนุนผู้ประกอบการขนาดกลางและขนาดย่อมให้มีศักยภาพเพิ่มมากขึ้นในการดำเนินธุรกิจส่งออกทั้งในรูปแบบศูนย์กลางการดูแลลูกค้าและช่องทางสาขา การบริหารความสัมพันธ์กับหน่วยงานภายนอกที่เกี่ยวข้องกับการสนับสนุนและพัฒนาผู้ส่งออก SMEs การให้คำปรึกษาแนะนำเกี่ยวกับการดำเนินธุรกิจส่งออกและบริการด้านต่าง ๆ ของธนาคาร ตลอดจนการพัฒนาศักยภาพและยกระดับผู้ประกอบการไทยสู่มาตรฐานสากลและเติบโตได้อย่างต่อเนื่อง ทั้งนี้ มีผลตั้งแต่วันที่ 1 กุมภาพันธ์ 2565 เป็นต้นไป
นายชลัชจบการศึกษาปริญญาโท บริหารธุรกิจมหาบัณฑิต มหาวิทยาลัยรัฐแคลิฟอร์เนีย ซานเบอร์นาร์ดิโน สหรัฐฯ และปริญญาตรี บัญชีบัณฑิต สาขาระบบสารสนเทศทางการบัญชี คณะพาณิชยศาสตร์และการบัญชี จุฬาลงกรณ์มหาวิทยาลัย เคยดำรงตำแหน่งผู้จัดการธุรกิจภาครัฐ สายงานธุรกิจขนาดใหญ่ ธนาคารไทยพาณิชย์ จำกัด (มหาชน) ก่อนเข้าร่วมงานกับ EXIM BANK นายชลัช ดำรงตำแหน่งผู้อำนวยการฝ่ายอาวุโส สายงานธุรกิจภาครัฐ ธนาคารกรุงไทย จำกัด (มหาชน)
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
EXIM Thailand Appoints New Executive Vice President
EXIM Thailand has announced the appointment of Mr. Charat Rattanaboonniti as the Bank’s Executive Vice President, in charge of Small and Medium Enterprises function line, taking effect from February 1, 2022.
Export-Import Bank of Thailand (EXIM Thailand) has appointed Mr. Charat Rattanaboonniti as Executive Vice President, in charge of Small and Medium Enterprises (SMEs) function line, effective from February 1, 2022 onwards, to oversee support operation for SMEs via the Bank’s customer center and branches, enhance SMEs’ potential in operating export business, manage relationships with external agencies relating to supporting and developing SME exporters, provide advice on export business operation and other financial services, as well as developing Thai entrepreneurs’ capabilities to meet international standards and achieve sustainable growth.
Mr. Charat holds a Master of Business Administration from California State University, San Bernardino, the USA, and a Bachelor of Accountancy, majoring in Accounting Information System from Chulalongkorn University. Previously, he served as Senior Manager of Multi-corporate Segment, Siam Commercial Bank Plc. Prior to joining EXIM Thailand, Mr. Charat worked as Senior Vice President of Government Sector, Krung Thai Bank Plc.
For further information, please contact Corporate Branding and Communication Department
Tel. 0 2271 3700, 0 2278 0047, 0 2617 2111 ext. 4120-4
วันพฤหัสบดีที่ 21 กรกฎาคม 2565
การประชุมผู้บริหารระดับสูงกระทรวงอุตสาหกรรม
ปลัดกอบชัยฯ  เป็นประธานการประชุมผู้บริหารระดับสูงกระทรวงอุตสาหกรรม
.
วันนี้ (21 กรกฎาคม 2565) เวลา 08.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมีนายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารเข้าร่วมประชุม ณ ห้องประชุม อก.1 อาคารสำนักงานปลัดกระทรวงอุตสาหกรรม
.
โดยที่ประชุมได้ร่วมแสดงความยินดีกับนายณัฐพล รังสิตพล ได้รับการแต่งตั้งเป็นปลัดกระทรวงอุตสาหกรรม
ตั้งแต่วันที่ 1 ตุลาคม 2565 และนายเศรษฐรัชต์ เลือดสกุล ได้รับการแต่งตั้งเป็นผู้ช่วยปลัดกระทรวงอุตสาหกรรม ตั้งแต่วันที่ 18 กรกฎาคม 2565 รับทราบร่าง พรบ.งบประมาณรายจ่าย ประจำปีงบประมาณ 2566 ที่ผ่านการพิจารณาของคณะอนุกรรมาธิการพิจารณาร่าง พรบ. งบประมาณรายจ่าย ประจำปีงบประมาณ 2566 แล้ว  สถานการณ์โควิด-19 ในสถานประกอบการ นอกจากนี้กระทรวงอุตสาหกรรมจะจัดให้มีพิธีถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ในวันจันทร์ที่ 25 กรกฎาคม 2565 ณ ห้องโถง ชั้น 1 อาคารสำนักงานปลัดกระทรวงอุตสาหกรรม และขอเชิญร่วมกิจกรรม “จิตอาสาบริจาคโลหิต” เพื่อเฉลิมพระเกียรติและถวายเป็นพระราชกุศลเนื่องในวันเฉลิมพระชนมพรรษา พระบาทสมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในวันศุกร์ที่ 5 สิงหาคม 2565 ณ บริเวณหน้าอาคารสำนักงานปลัดกระทรวงอุตสาหกรรม #ประชุมผู้บริหารระดับสูงกระทรวงอุตสาหกรรม #prmoi
วันพฤหัสบดีที่ 7 ตุลาคม 2564
รมว.อว. หารือร่างหลักสูตร “Skill development in operation and management”
รมว.อว. หารือร่างหลักสูตร “Skill development in operation and management”
เมื่อวันที่ 6 ตุลาคม 2564 : ศาสตราจารย์ ดร.พญ.พัชรีย์ เลิศฤทธิ์ คณบดีบัณฑิตวิทยาลัย มหาวิทยาลัยมหิดล และคณะ เข้าพบ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เพื่อหารือและรับฟังความคิดเห็นใน ร่างหลักสูตร “Skill development in operation and management” for the personnel of the Office of the Ministry of Higher Education, Science, Research and Innovation โดยมี ดร.ดนุช ตันเทอดทิตย์ กรรมการผู้ช่วยรัฐมนตรีประจำกระทรวงการอุดมศึกษาฯ เข้าร่วมหารือด้วย ณ ห้องประชุมรัฐมนตรีชั้น 2 อาคารพระจอมเกล้า สป.อว.
วันอังคารที่ 19 ตุลาคม 2564
กรมทางหลวงชนบท เสริมเศรษฐกิจการขนส่งภาคตะวันออก EEC พัฒนาพื้นที่โดยรอบท่าอากาศยานสุวรรณภูมิ ขยายถนนสาย ฉช.3001 จังหวัดฉะเชิงเทราและจังหวัดสมุทรปราการ กว่า 20 กิโลเมตร แล้วเสร็จ
กรมทางหลวงชนบท (ทช.) กระทรวงคมนาคม ดำเนินการก่อสร้างถนนทางหลวงชนบทสาย ฉช.3001 แยกทางหลวงแผ่นดินหมายเลข 314 - ลาดกระบัง จังหวัดฉะเชิงเทราและสมุทรปราการ ระยะทาง 20.329 กิโลเมตร
กรมทางหลวงชนบท (ทช.) กระทรวงคมนาคม ดำเนินการก่อสร้างถนนทางหลวงชนบทสาย ฉช.3001 แยกทางหลวงแผ่นดินหมายเลข 314 - ลาดกระบัง จังหวัดฉะเชิงเทราและสมุทรปราการ ระยะทาง 20.329 กิโลเมตร เพื่อเสริมเศรษฐกิจการขนส่งสินค้าให้มีประสิทธิภาพ เชื่อมโครงข่ายบริเวณโดยรอบสนามบินสุวรรณภูมิให้สมบูรณ์ รวมถึงเป็นการสนับสนุนเขตเศรษฐกิจพิเศษภาคตะวันออก (Eastern Economic Corridor : EEC) รองรับความพร้อมในเรื่องโครงสร้างพื้นฐาน ในเขตพื้นที่ 3 จังหวัด คือ ฉะเชิงเทรา ชลบุรี และระยอง
ทช. โดยสำนักก่อสร้างทาง ให้รายละเอียดว่า ถนนทางหลวงชนบทสาย ฉช.3001 แยกทางหลวงหมายเลข 314 - ลาดกระบัง จังหวัดฉะเชิงเทราและสมุทรปราการ เป็นเส้นทางที่มีปริมาณในการเดินทางและการขนส่งสินค้าผ่านท่าอากาศยานสุวรรณภูมิ มีการขยายตัวเติบโตเป็นอย่างมาก ส่งผลให้ถนนทางหลวงชนบทสาย ฉช.3001 มีปริมาณการจราจรที่เพิ่มมากขึ้นอย่างต่อเนื่อง ทำให้เกิดความล่าช้าในการสัญจรไปยังท่าอากาศยานสุวรรณภูมิ ทช. จึงได้ดำเนินการขยายถนนทางหลวงชนบทสาย ฉช.3001 แยกทางหลวงแผ่นดินหมายเลข 314 - ลาดกระบัง จังหวัดฉะเชิงเทราและสมุทรปราการ โดยได้ปรับปรุงถนนเดิมจากขนาด 2 ช่องจราจร ให้เป็นถนนขนาด 4 ช่องจราจร และขนาด 6 ช่องจราจร โดยเส้นทางดังกล่าวมีจุดเริ่มต้นเชื่อมกับทางหลวงแผ่นดินหมายเลข 314 บริเวณ กม. ที่ 18+000 ตำบลคลองประเวศ แนวเส้นทางโครงการไปทางทิศตะวันตกเฉียงเหนือพาดผ่านพื้นที่ตำบลเทพราช อำเภอบ้านโพธิ์ จังหวัดฉะเชิงเทรา ตำบลคลองสวน ตำบลเปร็ง อำเภอบางบ่อ จังหวัดสมุทรปราการ และมีจุดสิ้นสุดบนถนนทางหลวงชนบทสาย ฉช.3001 ที่ กม. 20+329 บรรจบที่ถนนหลวงแพ่ง เขตลาดกระบัง กรุงเทพมหานคร โดยก่อสร้างเป็นถนนผิวจราจรแอสฟัลท์ติกคอนกรีต ขนาด 4 ช่องจราจร พร้อมไหล่ทาง (บริเวณนอกเขตชุมชน) และขนาด 6 ช่องจราจร พร้อมทางเท้า (บริเวณในเขตชุมชน) และก่อสร้างสะพานรวม 10 แห่ง รวมระยะทาง 20.329 กิโลเมตร ใช้งบประมาณในการก่อสร้าง 3,712.8090 ล้านบาท เป็นงบผูกพันปี 2559 - 2564
ปัจจุบันโครงการดังกล่าวได้ดำเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรได้อย่างสะดวกปลอดภัยเรียบร้อยแล้ว รวมทั้งยังสามารถรองรับปริมาณการจราจรที่เพิ่มขึ้นบริเวณนิคมอุตสาหกรรมลาดกระบัง ท่าอากาศยานสุวรรณภูมิ ส่งเสริมการพัฒนาพื้นที่โดยรอบท่าอากาศยานให้เป็นศูนย์กลางการค้า เพื่อยกระดับการส่งออกของประเทศอย่างยั่งยืนอีกด้วย
วันอาทิตย์ที่ 3 กรกฎาคม 2565
”อลงกรณ์”กระชับความร่วมมือกับบริษัทการค้าญี่ปุ่นหวังพัฒนาสินค้าเกษตรของไทยเพิ่มส่งออกกว่าแสนล้านบาท
“เฉลิมชัย” เดินหน้าขยายตลาดญี่ปุ่นส่ง ”อลงกรณ์”กระชับความร่วมมือกับบริษัทการค้าญี่ปุ่นหวังพัฒนาสินค้าเกษตรของไทยเพิ่มส่งออกกว่าแสนล้านบาท
รายงานข่าวจากกระทรวงเกษตรและสหกรณ์แจ้งวันนี้ (3ก.ค.) ว่า นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายสมศักดิ์ วิวิธเกยูรวงศ์ อัครราชทูตที่ปรึกษา (ฝ่ายเกษตร) ประจำกรุงโตเกียว โชติ พึงเจริญพงศ์ คณะทำงานที่ปรึกษารัฐมนตรีเกษตรฯ นายณฐกร สุวรรณธาดา คณะที่ปรึกษารัฐมนตรีเกษตรฯ. น.ส.นิณา รัตนจินดา ผู้บริหาร โปรเฟสอินเตอร์เนชั่นแนลและคณะเข้าเยี่ยมชมระบบความเย็น (Cold Chain) และรับฟังข้อมูลระบบโลจิสติกส์ ระบบเครือข่ายตลาดค้าส่งค้าปลีก รวมถึงการบริหารจัดการคลังสินค้าในการนำเข้าสินค้าเกษตรของไทยมายังประเทศญี่ปุ่น ณ บริษัท P.K. SIAM เมืองโยโกฮามา จังหวัดคานากาวะ โดยมี นายรุ่งสิทธิ์ สนธิอัชชรา ผู้จัดการฝ่ายการค้า(Trading Division Manager) ให้การต้อนรับ พาชมพร้อมบรรยายสรุป โดยบริษัท พี.เค.สยาม (P.K.SIAM) เป็นบริษัทผู้นำเข้าผักและผลไม้รายใหญ่ในกรุงโตเกียว อาทิ มะม่วงทุเรียน กล้วยหอม ส้มโอ มะพร้าว มังคุด ผักสด น้ำมะนาวคั้นสด รวมถึงสินค้าแปรรูป อาหาร ผลไม้กระป๋อง เป็นต้น
จากนั้น นายอลงกรณ์และคณะได้เดินทางไปพบหารือกับคณะผู้บริหารของบริษัทไนไกนิตโตะซึ่งเป็นบริษัทโลจิสติกส์ รายใหญ่มีการร่วมทุนกับไทยจัดตั้งบริษัทในประเทศไทยมากว่า25ปีพร้อมกับเยี่ยมชมระบบขนส่งทางเรือทางอากาศซึ่งมีบริการขนส่งยางพาราและเครื่องจักรกลการเกษตรด้วย
นายอลงกรณ์ กล่าวว่า การเดินทางเยือนญี่ปุ่นครั้งนี้เป็นไปตามข้อสั่งการของ ดร. เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ที่มีนโยบายขยายความร่วมมือทางด้านการเกษตรกับประเทศญี่ปุ่นในมิติต่างๆภายหลังจาก นายเก็นจิโร คาเนโกะ รัฐมนตรีว่าการกระทรวงเกษตร ป่าไม้ และประมงญี่ปุ่น พร้อมคณะเข้าพบหารือกับดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในโอกาสเดินทางเยือนประเทศไทยอย่างเป็นทางการเมื่อต้นเดือนพฤษภาคมที่ผ่านมา
“ญี่ปุ่นเป็นตลาดส่งออกสินค้าเกษตรและอาหารที่สำคัญอันดับ 2 ของไทย ในระหว่างปี 2562-2564ไทยมีสัดส่วนการส่งออกไปญี่ปุ่นประมาณร้อยละ 11.35 ของมูลค่าการส่งออกสินค้าเกษตรไปตลาดโลก มีการส่งออก เฉลี่ยปีละ 144,820 ล้านบาท โดยสินค้าส่งออกที่สำคัญได้แก่ เนื้อไก่ปรุงแต่ง ชิ้นเนื้อไก่แช่แข็ง อาหารสัตว์เลี้ยง ปลาทูนา ปลาสคิปแจ็ค และปลาโบนิโต และ ยางแผ่นรมควัน ทั้งนี้ ที่ผ่านมา ไทยได้ดุลการค้าสินค้าเกษตรกับญี่ปุ่นมากกว่า 130,000 ล้านบาทญี่ปุ่นสามารถผลิตอาหารได้ไม่ถึง40%ของความต้องการในประเทศมีนโยบายเพิ่มความมั่นคงทางอาหาร และด้วยจำนวนประชากรที่มีกว่า125ล้านคนมีกำลังซื้อสูงมีสัมพันธ์ที่ดีกับไทยตลอดมาจึงเป็นโอกาสและจังหวะที่ดีมากในการขยายการส่งออกสินค้าเกษตรและอาหารมายังตลาดญี่ปุ่นเพิ่มขึ้นรวมทั้งการร่วมลงทุนด้านเกษตรอุตสาหกรรม เครื่องจักรกลและเทคโนโลยีเกษตรระหว่าง 2 ประเทศตลอดจนการพัฒนาระบบโลจิสติกส์ทางเรือและทางอากาศ ให้มีต้นทุนและเวลาที่ลดลงมาประการสำคัญคือการรับฟังความเห็นเกี่ยวกับปัญหา อุปสรรคและข้อเสนอแนะโดยตรงจากผู้ประกอบการของไทยและญี่ปุ่นโดยตรงเพื่อนำไปสู่การแก้ไขปัญหาและกำหนดมาตรการส่งเสริมสนับสนุนของภาครัฐที่มีประสิทธิภาพต่อไป รวมทั้งแนวโน้มความต้องการของตลาดและรสนิยมของผู้บริโภคสำคัญมาก ต่อการเพิ่มไลน์การผลิตสินค้าเกษตรและอาหารให้สอดคล้องกับตลาดญี่ปุ่นตามยุทธศาสตร์ตลาดนำการผลิต”